CELEX: 32011R0193
Language: bg
Date: 2011-02-28 00:00:00
Title: Регламент (ЕС) № 193/2011 на Комисията от 28 февруари 2011 година за прилагане на Регламент (ЕО) № 1445/2007 на Европейския парламент и на Съвета по отношение на системата за контрол на качеството, използвана за паритетите на покупателна способност  Текст от значение за ЕИП

1.3.2011   
            
            
               BG
            
            
               Официален вестник на Европейския съюз
            
            
               L 56/1
            
         РЕГЛАМЕНТ (ЕС) № 193/2011 НА КОМИСИЯТА
   от 28 февруари 2011 година
   за прилагане на Регламент (ЕО) № 1445/2007 на Европейския парламент и на Съвета по отношение на системата за контрол на качеството, използвана за паритетите на покупателна способност
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1445/2007 на Европейския парламент и на Съвета от 11 декември 2007 г. за установяване на общи правила за предоставяне на основна информация относно паритетите на покупателна способност, както и за тяхното изчисление и разпространение (1), и по-специално член 7, параграф 4 от него,
   като има предвид, че:
   
               (1)
            
            
               С Регламент (ЕО) № 1445/2007 се установяват общи правила за предоставянето на основна информация за паритетите на покупателна способност, както и за тяхното изчисление и разпространение.
            
         
               (2)
            
            
               Минималните стандарти за качеството на основната информация, минималните стандарти за качеството на валидирането на резултатите от изследванията на цените и изискванията за докладване и оценка са изложени в раздел 5 от приложение I към Регламент (ЕО) № 1445/2007.
            
         
               (3)
            
            
               Необходимо е да се определят общите критерии за качеството и структурата на докладите за качеството.
            
         
               (4)
            
            
               Мерките, предвидени в настоящия регламент, са в съответствие със становището на Комитета на Европейската статистическа система,
            
         ПРИЕ НАСТОЯЩИЯ РЕГЛАМЕНТ:
   Член 1
   Общите критерии за качеството и структурата на докладите за качеството относно паритетите на покупателна способност, предвидени в Регламент (ЕО) № 1445/2007, са изложени в приложението към настоящия регламент.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 28 февруари 2011 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 336, 20.12.2007 г., стр. 1.
   
      ПРИЛОЖЕНИЕ
      
         Общи критерии за качеството и структура на докладите за качеството
      
      1.   Списък на източниците и методите, използвани при работата на Евростат по ППС („списък за ППС“)
      
      За да изпълни изискванията по параграф 5.3.1 от приложение I към Регламент (ЕО) № 1445/2007, всяка държава-членка предоставя списък на източниците и методите, използвани при работата на Евростат по ППС (наричан по-долу „списъка за ППС“).
      Структурата на списъка за ППС се основава на различните елементи от основната информация, предоставяна по силата на Регламент (ЕО) № 1445/2007, както следва:
      1.   Организиране на работата по изчисляване на ППС на национално равнище и придружаваща информация
      2.   Потребителски стоки и услуги
      2.1.   Изследвания на цените на потребителските стоки
      
                  —
               
               
                  Включва информация за организирането на изследванията, изготвянето на извадки, валидирането, фактори за оценка във времето и пространството
               
            2.2.   Услуги по жилищно настаняване
      
                  —
               
               
                  Включва информация за източниците на данни и тяхното качество, съответствие с определенията и всякакви извършени оценки
               
            3.   Правителствени услуги (единствено изследване на заплатите)
      
                  —
               
               
                  Включва информация за източниците на данни и тяхното качество, съответствие с определенията и всякакви извършени оценки
               
            4.   Капиталови стоки и услуги
      4.1.   Оборудване
      
                  —
               
               
                  Включва информация за организирането на изследванията, изготвянето на извадки, валидирането
               
            4.2.   Строителство
      
                  —
               
               
                  Включва информация за организирането на изследванията, източниците на данни и тяхното качество, представителността, валидирането
               
            5.   Окончателни разходи за БВП
      
                  —
               
               
                  Включва информация за източниците на данни и тяхното качество, съответствие с определенията и всякакви извършени оценки
               
            Всяка година през януари всяка държава-членка предоставя актуализирана версия на списъка за ППС, когато през предходната година са настъпили промени в използваните източници и методи.
      2.   Доклади от изследването на цените на потребителските стоки
      
      За да изпълни изискванията на параграф 5.3.3 от приложение I към Регламент (ЕО) № 1445/2007, всяка държава-членка представя доклад за всяко изследване на цените на потребителските стоки. Структурата на докладите е следната:
      
                  1.
               
               
                  Предварително изследване
               
            
                  2.
               
               
                  Събиране на цени
               
            
                  3.
               
               
                  Валидиране в държавата
               
            
                  4.
               
               
                  Валидиране между държавите
               
            Докладът от изследването съдържа информация, която допълва списъците за ППС.
      3.   Критерии за качество
      
      Критериите, използвани за оценяване на качеството на предоставената основна информация, са изложените в член 12 от Регламент (ЕО) № 223/2009 на Европейския парламент и на Съвета от 11 март 2009 г. относно европейската статистика (1), заедно с минималните стандарти, установени в раздел 5 от приложение I към Регламент (ЕО) № 1445/2007.
      
         (1)  ОВ L 87, 31.3.2009 г., стр. 164.